



UPDATE 18:53 Bărbatul a avut contacte multiple, nu se știe de unde a contactat infecția







„Avem un nou caz confirmat: un bărbat în vârstă, care e internat la Rimini cu pneumonie bilaterală. Bărbatul s-a întors din străinătate în urmă cu două, trei zile. În ultimele 20 de zile a avut contacte multiple cu diferite persoane, în numeroase locații. Față de alți pacienți, la care se poate identifica ușor modalitatea de infecție, la pacientul din Rimini e mai greu. Nu credem că e un focar din Emilia Romagna. În acest moment este în curs o activitate susținută de identificare și controlare a persoanelor cu care a intrat în contact, începând cu cele mai apropiate contacte. În ceea ce privește acest caz, trebuie sa analizăm bine situația și operatorii noștri sunt la lucru pentru a găsi contactele”. a spus Sergio Venturi, responsabil pentru Sănătate în regiunea Emilia Romagna, într-o conferință de presă în cursul după-amiezii.







UPDATE 17:06 Bărbatul de 71 de ani internat cu coronavirus la Rimini este proprietarul unui bar din Valconca şi are o pasiune pentru vânătoare, scrie

Bărbatul de 71 de ani internat cu coronavirus la Rimini este proprietarul unui bar din Valconca şi are o pasiune pentru vânătoare, scrie RiminiToday . Potrivit aceleiaşi surse, el s-a întors recent din România, unde a fost „la vânătoare”. De câteva zile, barul său este închis şi autorităţile sanitare au demarat controale printre angajaţi.





Hotnews.ro a contactat autorităţile Regiunii Emilia Romagna, pentru a afla mai multe detalii despre modul în care au fost activate protocoalele de informare transnaţionale, dar până în acest moment nu am primit detalii ulterioare.







----------------------







Potrivit publicaţiei „ Il Resto del Carlino ”, care citează surse din cadrul Regiunii Emilia – Romagna, bărbatul s-a prezentat luni la spitalul din Cattolica, la „Urgenţe”, având simptome de febră şi tuse. Acesta a declarat că s-a întors în week-end din România.





Potrivit Corriere di Bologna, bărbatul lucrează în domeniul hotelier.







Ce spune Ministerul român de Externe

"Cu privire la informatiile vehiculate în mass-media referitoare la confirmarea unui caz de infectie cu COVID-19 în Italia, Rimini, MAE, prin intermediul Ambasadei Romaniei la Roma a întreprins, în regim de urgență, demersuri pe lângă autoritățile locale pentru obținerea unor informații suplimentare, inclusiv cetățenia pacientului și cu privire la eventuala ședere a acestuia pe teritoriul României. În baza informațiilor obținute vor fi întreprinse măsurile necesare pe teritoriul României", a transmis MAE.





Bărbatul a fost transferat la spitalul „Infermi” din Rimini, unde a fost confirmat ca pozitiv la testul cu coronavirus.În prezent, autoritățile cercetează traseul epidemiologic cu privire la pacientul întors din România.Ministerul român de Externe a transmis că a făcut demersuri, în regim de urgență, pe lângă autoritățile locale pentru obtinerea de informatii suplimentare, inclusiv cetățenia pacientului și cu privire la eventuala ședere a acestuia pe teritoriul României.